

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 775-Ա**

**նախազգուշացում կիրառելու մասին**

07 հոկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԿԱՏԱ» ԱՌԵՎՏՐԻ ՏՈՒՆ սահմանափակ պատասխանատվությամբ ընկերության տնօրեն Արթուր Խառատյանի նկատմամբ հարուցված վարչական վարույթի վերաբերյալ գործը՝

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի սեպտեմբերի 25-ի N 2159-Ա հրամանի համաձայն «ԿԱՏԱ» ԱՌԵՎՏՐԻ ՏՈՒՆ սահմանափակ պատասխանատվությամբ ընկերությունում իրականացված ստուգայցի արդյունքում պարզվել և 2021 թվականի սեպտեմբերի 26-ի վարչական իրավախախտման վերաբերյալ N 2159 արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են Հայաստանի Հանրապետության առողջապահության նախարարի՝ 2020 թվականի օգոստոսի 4-ի թիվ 17-Ն հրամանի թիվ 5 հավելվածի 10-րդ կետի պահանջները. այն է՝

 - երկու աշխատողներ չեն կրում դիմակ։

 Այսպիսով, հաստատվել է, որ սույն վարչական գործով առաջացած իրավախախտման համար պատասխանատու է «ԿԱՏԱ» ԱՌԵՎՏՐԻ ՏՈՒՆ սահմանափակ պատասխանատվությամբ ընկերության տնօրեն Արթուր Խառատյանը (հասցե՝ Լոռու մարզ, ք․Ալավերդի, Սանահին Սարահարթ 1/26, բն․8): Արթուր Խառատյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ, 182.4-րդ հոդվածի 3-րդ մասով՝**

**Ո Ր Ո Շ Ե Ց Ի՝**

1. «ԿԱՏԱ» ԱՌԵՎՏՐԻ ՏՈՒՆ սահմանափակ պատասխանատվությամբ ընկերության տնօրեն Արթուր Խառատյանի նկատմամբ **Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով սահմանված իրավախախտման կատարման համար** կիրառել **նախազգուշացում** վարչական տույժի տեսակը:
2. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**

 Կ.Տ.